**Pályázati felhívás**

Vásárosfalu Község Önkormányzata az önkormányzati vagyonról és vagyongazdálkodás szabályairól szóló 3/2013 (III.5.) önkormányzati rendeletének 13.§-abban foglaltaknak megfelelően nyilvános pályázati felhívást tesz közzé Vásárosfalu Község Önkormányzatának 1/1 tulajdonában lévő, a Vásárosfalu belterületi 112. hrsz-ú ingatlan értékesítésére az alábbiak szerint:

1. Pályázat kiírójának neve, székhelye:

Vásárosfalu Község Önkormányzatának Képviselő-testülete

9343 Vásárosfalu, Fő utca 38.

1. Pályázat célja: ingatlan értékesítése
2. Pályázat típusa: nyilvános pályázat
3. Pályázati vagyontárgy megnevezése, címe, fekvése, helyrajzi száma, egyéb jellemzője, fontosabb adatai:
* a Vásárosfalu belterületi 112. hrsz-ú ingatlan
* 1798 m2 alapterületű, kivett, beépítetlen terület megnevezésű földrészlet
* Közműkiépítés az ingatlan előtt megtörtént
1. A vagyontárgy hasznosításának módja: A földrészlet falusias lakóterület besorolású (Lf-2 jelű), melyre Vásárosfalu Község Helyi Építési Szabályzatáról szóló 3/2005.(IV.1.) önkormányzati rendelet szerinti rendelkezéseket kell alkalmazni. Vevő vállalja, hogy az ingatlant 1 éven belül a közművekre ráköti. A Képviselő-testület az ingatlanra 4 éves időtartamra lakóházzal történő beépítési kötelezettséget és jogerős használatba vételi engedély megszerzését írja elő, melynek teljesítéséig elidegenítési és terhelési tilalom kerül bejegyzésre az ingatlannyilvántartásban az önkormányzat javára. A beépítési kötelezettség elmulasztása esetén az önkormányzat visszavásárlási jogával él, az ingatlant a vételi áron visszavásárolja, melynek biztosítására e jogot az ingatlan-nyilvántartásban bejegyezteti.
2. Az ingatlan induló vételára: nettó 856.000,- Ft + ÁFA= bruttó 1.087.120,-Ft
3. Pályázat elbírálására vonatkozó szempont: A pályázatok elbírálásának szempontja a *legmagasabb ajánlati ár,* előnyt élvez a 40 év alatti pályázó.A pályázat nyertese az, aki a kiíró döntése alapján a kiírásban szereplő szempontoknak és az önkormányzat tulajdonosi érdekeinek összességében a legelőnyösebb ajánlatot tette.
4. Az ajánlatok benyújtásának módja, helye, határideje: Az ajánlatokat zárt borítékban 1 példányban kell benyújtani. A borítékon az alábbi szöveget kell feltüntetni: „Ajánlat a Vásárosfalu 112. hrsz-ú földrészlet vételére”. Az ajánlatok 2023. október 27-én 12 óráig nyújthatóak be személyesen vagy meghatalmazott útján Vásárosfalu Község Polgármestere részére (9343 Vásárosfalu, Fő utca 38.).
5. Az ajánlat tartalmi elemei, a pályázati eljáráson való részvétel feltételei: Az ajánlatoknak tartalmaznia kell az ajánlattevő nevét, címét/székhelyét, aláírását, az ajánlattevő által megajánlott vételárat, valamint nyilatkozatát, hogy a pályázati feltételeket, az ajánlati kötöttséget elfogadja. A pályázó vállalja az 5. pont szerinti beépítési kötelezettség teljesítését.
6. Ajánlati kötöttség: Az ajánlattevő ajánlatához 60 napig kötve van, amely a pályázat benyújtására nyitva álló határidő leteltekor kezdődik.
7. A pályázatok felbontásának módja, helye, ideje: A benyújtott ajánlatok zártkörűen kerülnek felbontásra a Vásárosfalu Község Önkormányzata hivatalos helységében (9343 Vásárosfalu, Fő u.38.) 2023. október 30. 16 órakor.
8. Pályázatok elbírálása: Az ajánlatok elbírálása a kiíró hatáskörébe tartozik.
9. Eredményhirdetés módja: A pályázati eljárás eredményét az elbírálást követően legkésőbb 15 napon belül írásban kell közölni valamennyi ajánlattevővel.
10. Egyéb rendelkezések:
* A kiíró fenntartja magának jogot, hogy egyetlen ajánlattevővel sem köt szerződést és a pályázatot – akár indokolás nélkül is – eredménytelennek minősítse.
* A pályázati felhívás 2023. október 17. napján Vásárosfalu Község Önkormányzatának honlapján, hirdetőtábláján kerül közzétételre.
* A nemzeti vagyonról szóló 2011. évi CXCVI törvény rendelkezései alapján a Magyar Államot elővásárlási jog illeti meg, ezért a szerződéskötés feltétele, hogy az Állam, mint jogosult ezen jogával nem él.
* Az ingatlan megtekintésére az alábbi elérhetőségeken, vagy személyesen történt előzetes egyeztetést követően van lehetőség:

Polgármester:0620/579-2542

 **Molnár Sándor**

 **polgármester**